b'\n_START_ARTICLE_\nNBS 2. K\xc4\x81jnieku bataljons\n_START_PARAGRAPH_\n2. K\xc4\x81jnieku bataljons (sa\xc4\xabsin\xc4\x81ti 2. KB) ir viens no diviem Latvijas Nacion\xc4\x81lo bru\xc5\x86oto sp\xc4\x93ku k\xc4\x81jnieku bataljoniem. Tas tika izveidots 2002. gad\xc4\x81 un ir disloc\xc4\x93ts \xc4\x80da\xc5\xbeos. 2. K\xc4\x81jnieku bataljons ietilpst Latvijas Sauszemes sp\xc4\x93kos (SzS).\n_START_SECTION_\nV\xc4\x93sture\n_START_PARAGRAPH_\nBataljons tika veidots ar uzdevumu sagatavot oblig\xc4\x81t\xc4\x81 milit\xc4\x81r\xc4\x81 dienesta (OMD) karav\xc4\xabrus Latvijas Nacion\xc4\x81lo bru\xc5\x86oto sp\xc4\x93ku (NBS) rezervei, izmantojot Zviedrijas d\xc4\x81vin\xc4\x81to ekip\xc4\x93jumu. 2003. gad\xc4\x81 strauji main\xc4\xabj\xc4\x81s uzdevumi un 2. K\xc4\x81jnieku bataljonam tika uzdots sagatavot k\xc4\x81jnieku rotas dal\xc4\xabbai miera uztur\xc4\x93\xc5\xa1anas oper\xc4\x81cij\xc4\x81s.\n_START_SECTION_\nSimbolika\n_START_PARAGRAPH_\n2. K\xc4\x81jnieku bataljona sauklis ir "Darbi ne v\xc4\x81rdi". Uz bataljona embl\xc4\x93mas ir att\xc4\x93ls vainags, uz kura ir divi sakrustoti senlatvie\xc5\xa1u cirvji un p\xc4\x81ri tiem, uz aug\xc5\xa1u pav\xc4\x93rsts, zobens. \xc5\xa0ie emblemas elementi ir novietoti uz vairoga fona. Vairogs simboliz\xc4\x93 vienot\xc4\xabbu, zobens gatav\xc4\xabbu pild\xc4\xabt pav\xc4\x93les. Sakrustotie cirvji simboliz\xc4\x93 bataljona vienot\xc4\xabbu un sadarb\xc4\xabbu starp da\xc5\xbe\xc4\x81d\xc4\x81m iero\xc4\x8du \xc5\xa1\xc4\xb7ir\xc4\x81m. Ozollapu vainaga noz\xc4\xabme ir sp\xc4\x93ks un varen\xc4\xabba.'